એ તો સ્પષ્ટ છે કે સમાજવાદી પાર્ટી (એસપી) અને બહુજન સમાજ પાર્ટી (બીએસપી)એ ભૂતકાળના રાગદ્વેષોને દફનાવ્યા તેથી ફુલપુર અને ગોરખપુરમાં વિપક્ષને જીત મળી હતી. આ સમજુતિ જ ભાજપને હરાવવાનું સામાન્ય કારણ બની હતી. આવું કંઈ પહેલીવાર નથી બન્યું. કૈરાના અને નૂરપુરમાં, રાષ્ટ્રિય લોકદળ(આરએલડી)ના વડા ચૌધરી ચરણસિંહના પુત્ર અજિત સિંહ અને અજિત સિંહના પુત્ર જયંત ચૌધરીના એસપી સાથે ગઠબંધન કર્યુ હતું. અહી ફુલપુર અને ગોરખપુરની જેમ ભાજપ-વિરોધી ધરી રચાઈ હતી પરંતુ તે ગઠબંધન મજબુત નહી પણ ભાજપને હરાવવાના એક મુદ્દાના કાર્યક્રમવાળું ઢીલુ ગઠબંધન ગણાતું હતું. પશ્ચિમ યુપીનો જલદ ઇતિહાસ જોતાં 2013માં કૈરાના અને નૂરપુર જાટ અને મુસ્લિમો વચ્ચે કોમી હિંસાના સ્થાનક હતા. અહી વિરોધ પક્ષો તેમના માટે પ્રતિકૂળ એવા ભાજપ દ્વારા ધાર્મિક ધ્રુવીકરણની સંભાવનાથી વાકેફ હતા.